title: Odluka Vijeća (ZVSP) 2016/478 od 31. ožujka 2016. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji

text:
               1.4.2016

               HR

               Službeni list Europske unije

               L 85/48

         ODLUKA VIJEĆA (ZVSP) 2016/478
   od 31. ožujka 2016.
   o izmjeni Odluke (ZVSP) 2015/1333 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. srpnja 2015. donijelo Odluku (ZVSP) 2015/1333 (1).

               (2)

               Vijeće je 16. ožujka 2015. podsjetilo da se samo političkim rješenjem može osigurati održiv napredak te doprinijeti miru i stabilnosti u Libiji te je ukazalo, među ostalim, na važnost suzdržavanja od djelovanja kojima bi se mogle produbiti postojeće podjele.

               (3)

               Vijeće je i dalje ozbiljno zabrinuto zbog stanja u Libiji, a posebno zbog djela kojima se ugrožava mir, stabilnost ili sigurnost Libije i kojima se ometa ili potkopava uspješni završetak političke tranzicije u Libiji, kao što su djela kojima se ometa provedba libijskog političkog dogovora od 17. prosinca 2015. i formiranje vlade nacionalnog jedinstva, među ostalim opetovanim propuštanjem osoba koje imaju politički utjecaj u Libiji da djeluju.

               (4)

               S obzirom na ozbiljnost stanja u Libiji još tri osobe trebalo bi na razdoblje od šest mjeseci dodati na popis osoba koje podliježu mjerama ograničavanja kako je naveden u prilozima II. i IV. Odluci (ZVSP) 2015/1333.

               (5)

               Odluku (ZVSP) 2015/1333 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka (ZVSP) 2015/1333 mijenja se kako slijedi:

               1.

               Osobe navedene u Prilogu ovoj Odluci dodaju se na popis naveden u prilozima II. i IV.

               2.

               U članku 17. dodaju se sljedeći stavci:
               „3.   Mjere iz članka 8. stavka 2. primjenjuju se u pogledu unosa pod brojevima 16, 17 i 18 iz Priloga II. do 2. listopada 2016.
               4.   Mjere iz članka 9. stavka 2. primjenjuju se u pogledu unosa pod brojevima 21, 22 i 23 iz Priloga IV. do 2. listopada 2016.”

         Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 31. ožujka 2016.

            Za Vijeće

            Predsjednik

         A.G. KOENDERS

      (1)  Odluka Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL L 206, 1.8.2015., str. 34.).

      PRILOG

            „PRILOG II.

               Popis osoba i subjekata iz članka 8. stavka 2.

            A.   OSOBE

                        Ime

                        Identifikacijski podaci

                        Razlozi

                        Datum uvrštenja na popis

                        16.

                        SALEH ISSA GWAIDER, Agila

                        Datum rođenja: 1944. (nije potvrđeno)

                        Agila Saleh bio je predsjednik libijskog Vijeća zastupnika u Zastupničkom domu od 5. kolovoza 2014.
                        Saleh je 17. prosinca 2015. izrazio svoje protivljenje libijskom političkom dogovoru potpisanom 17. prosinca 2015.
                        Kao predsjednik Vijeća zastupnika Saleh je ometao i potkopavao libijsku političku tranziciju, među ostalim odbijanjem održavanja glasovanja u Zastupničkom domu o vladi nacionalnog jedinstva (‚GNA’) 23. veljače 2016.
                        Saleh je 23. veljače 2016. odlučio osnovati odbor koji bi se trebao sastati s ostalim članovima ‚libijsko-libijskog procesa’ koji se protivi libijskom političkom dogovoru.

                        17.

                        GHWELL, Khalifa
                        Alternativna imena AL GHWEIL, Khalifa
                        AL-GHAWAIL, Khalifa

                        Datum rođenja: 1964.
                        Misratah

                        Khalifa Ghwell je takozvani ‚premijer i ministar obrane’ međunarodno nepriznatog Općeg narodnog kongresa (‚GNC’) (alternativni naziv ‚vlada nacionalnog spasa’) te je kao takav odgovoran za njegove aktivnosti.
                        Khalifa Ghwell 7. srpnja 2015. obznanio je svoju potporu Frontu za odlučnost (Alsomood), novoj vojnoj snazi sastavljenoj od sedam brigada, s ciljem sprečavanja formiranja vlade jedinstva u Tripoliju, prisustvovanjem, zajedno s ‚predsjednikom’ GNC-a Nurijem Abuom Sahmainom, svečanosti potpisivanja povodom osnivanja navedene vojne snage.
                        Kao ‚premijer’ GNC-a Ghwell je imao središnju ulogu u ometanju uspostave GNA-a koji je uspostavljen libijskim političkim dogovorom.
                        U svojstvu ‚premijera i ministra obrane’ GNC-a u Tripoliju Ghwell je 15. siječnja 2016. naredio uhićenje svih članova novog sigurnosnog tima koji je imenovao mandatar za premijera vlade nacionalnog jedinstva, koji dođu u Tripoli.

                        18.

                        ABU SAHMAIN, Nuri
                        Alternativna imena BOSAMIN, Nori
                        BO SAMIN, Nuri
                        BADI, Salahdin

                        Datum rođenja: 16.5.1956.
                        Zouara/Zuwara, Libija

                        Nuri Abu Sahmain je takozvani ‚predsjednik’ međunarodno nepriznatog Općeg narodnog kongresa (‚GNC’) (alternativni naziv ‚vlada nacionalnog spasa’) te je kao takav odgovoran za njegove aktivnosti.
                        Kao predsjednik GNC-a Nuri Abu Sahmain imao je središnju ulogu u ometanju libijskog političkog dogovora i uspostave vlade nacionalnog jedinstva (‚GNA’) te u protivljenju navedenom dogovoru i navedenoj uspostavi vlade.
                        Sahmain je 15. prosinca 2015. pozvao na odgodu libijskog političkog dogovora za koji je planirano da se postigne na sastanku 17. prosinca.
                        Sahmain je 16. prosinca 2015. dao izjavu prema kojoj GNC nijednom svojem članu nije odobrio da sudjeluje na sastanku ili potpiše libijski politički dogovor.
                        Sahmain je 1. siječnja 2016. odbacio libijski politički dogovor u razgovorima s posebnim predstavnikom Ujedinjenih naroda.”

            „PRILOG IV.

               Popis osoba i subjekata iz članka 9. stavka 2.

            A.   OSOBE

                        Ime

                        Identifikacijski podaci

                        Razlozi

                        Datum uvrštenja na popis

                        21.

                        SALEH ISSA GWAIDER, Agila

                        Datum rođenja: 1944. (nije potvrđeno)

                        Agila Saleh bio je predsjednik libijskog Vijeća zastupnika u Zastupničkom domu od 5. kolovoza 2014.
                        Saleh je 17. prosinca 2015. izrazio svoje protivljenje libijskom političkom dogovoru potpisanom 17. prosinca 2015.
                        Kao predsjednik Vijeća zastupnika Saleh je ometao i potkopavao libijsku političku tranziciju, među ostalim odbijanjem održavanja glasovanja u Zastupničkom domu o vladi nacionalnog jedinstva 23. veljače 2016.
                        Saleh je 23. veljače 2016. odlučio osnovati odbor koji bi se trebao sastati s ostalim članovima ‚Libijsko-libijskog procesa’ koji se protivi libijskom političkom dogovoru.

                        22.

                        GHWELL, Khalifa
                        Alternativna imena AL GHWEIL, Khalifa
                        AL-GHAWAIL, Khalifa

                        Datum rođenja: 1964.
                        Misratah

                        Khalifa Ghwell je takozvani ‚premijer i ministar obrane’ međunarodno nepriznatog Općeg narodnog kongresa (‚GNC’) (alternativni naziv ‚vlada nacionalnog spasa’) te je kao takav odgovoran za njegove aktivnosti.
                        Khalifa Ghwell 7. srpnja 2015. obznanio je svoju potporu Frontu za odlučnost (Alsomood), novoj vojnoj snazi sastavljenoj od sedam brigada, s ciljem sprečavanja formiranja vlade jedinstva u Tripoliju, prisustvovanjem, zajedno s ‚predsjednikom’ GNC-a Nurijem Abuom Sahmainom, svečanosti potpisivanja povodom osnivanja navedene vojne snage.
                        Kao ‚premijer’ GNC-a Ghwell je imao središnju ulogu u ometanju uspostave vlade nacionalnog jedinstva (‚GNA’) koja je uspostavljena libijskim političkim dogovorom.
                        U svojstvu ‚premijera i ministra obrane’ GNC-a u Tripoliju Ghwell je 15. siječnja 2016. naredio uhićenje svih članova novog sigurnosnog tima koji je imenovao mandata za premijera vlade nacionalnog jedinstva, koji dođu u Tripoli.

                        23.

                        ABU SAHMAIN, Nuri
                        Alternativna imena BOSAMIN, Nori
                        BO SAMIN, Nuri
                        BADI, Salahdin

                        Datum rođenja: 16.5.1956.
                        Zouara/Zuwara, Libija

                        Nuri Abu Sahmain je takozvani ‚predsjednik’ međunarodno nepriznatog Općeg narodnog kongresa (‚GNC’) (alternativni naziv ‚vlada nacionalnog spasa’) te je kao takav odgovoran za njegove aktivnosti.
                        Kao predsjednik GNC-a Nuri Abu Sahmain imao je središnju ulogu u ometanju libijskog političkog dogovora i uspostave vlade nacionalnog jedinstva (‚GNA’) te u protivljenju navedenom dogovoru i navedenoj uspostavi vlade.
                        Sahmain je 15. prosinca 2015. pozvao na odgodu libijskog političkog dogovora za koji je planirano da se postigne na sastanku 17. prosinca.
                        Sahmain je 16. prosinca 2015. dao izjavu prema kojoj GNC nijednom svojem članu nije odobrio da sudjeluje na sastanku ili potpiše libijski politički dogovor.
                        Sahmain je 1. siječnja 2016. odbacio libijski politički dogovor u razgovorima s posebnim predstavnikom Ujedinjenih naroda.”


2013/624/EU: Odluka Europskog parlamenta od 17. travnja 2013. o razrješnici za izvršenje proračuna Europskog zajedničkog poduzeća za ITER i razvoj energije fuzije za financijsku godinu 2011.


title: Odluka Vijeća (ZVSP) 2015/363 od 5. ožujka 2015. o privremenom prihvatu određenih Palestinaca u države članice Europske unije

text:
               6.3.2015

               HR

               Službeni list Europske unije

               L 62/24

         ODLUKA VIJEĆA (ZVSP) 2015/363
   od 5. ožujka 2015.
   o privremenom prihvatu određenih Palestinaca u države članice Europske unije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29. i članak 31. stavak 1.,
   budući da:

               (1)

               Vijeće je 31. siječnja 2013. donijelo Odluku 2013/71/ZVSP o privremenom prihvatu određenih Palestinaca u države članice Europske unije (1), kojom se predviđa produljenje roka valjanosti njihovih nacionalnih dozvola za ulazak i boravak na državnom području država članica iz Zajedničkog stajališta Vijeća 2002/400/ZVSP (2) za daljnje razdoblje od 12 mjeseci.

               (2)

               Na temelju ocjene primjene Zajedničkog stajališta 2002/400/ZVSP, Vijeće smatra da je primjereno produljiti rok valjanosti tih dozvola za daljnje razdoblje od 24 mjeseca,

         DONIJELO JE OVU ODLUKU:
   Članak 1.
   Države članice iz članka 2. Zajedničkog stajališta 2002/400/ZVSP produljuju rok valjanosti nacionalnih dozvola za ulazak i boravak izdanih na temelju članka 3. tog Zajedničkog stajališta za daljnje razdoblje od 24 mjeseca, počevši od 31. siječnja 2014.
   Članak 2.
   Vijeće procjenjuje primjenu Zajedničkog stajališta 2002/400/ZVSP u roku od 6 mjeseci od donošenja ove Odluke.
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 5. ožujka 2015.

            Za Vijeće

            Predsjednica

         D. REIZNIECE-OZOLA

      (1)  Odluka Vijeća 2013/71/ZVSP od 31. siječnja 2013. o privremenom prihvatu određenih Palestinaca u države članice Europske unije (SL L 32, 1.2.2013., str. 19.).

      (2)  Zajedničko stajalište Vijeća 2002/400/ZVSP od 21. svibnja 2002. o privremenom prihvatu određenih Palestinaca u države članice Europske unije (SL L 138, 28.5.2002., str. 33.).


title: Odluka Vijeća 2008/665/ZVSP od 9. lipnja 2008. o sklapanju Sporazuma između Europske unije i Republike Albanije o sudjelovanju Republike Albanije u Vojnoj operaciji Europske unije u Republici Čadu i u Srednjoafričkoj Republici (Operacija EUFOR Tchad/RCA)

text:
               18/Sv. 009

               HR

               Službeni list Europske unije

               125

         32008D0665

               L 217/18

               SLUŽBENI LIST EUROPSKE UNIJE

               09.06.2008.

      ODLUKA VIJEĆA 2008/665/ZVSP
   od 9. lipnja 2008.
   o sklapanju Sporazuma između Europske unije i Republike Albanije o sudjelovanju Republike Albanije u Vojnoj operaciji Europske unije u Republici Čadu i u Srednjoafričkoj Republici (Operacija EUFOR Tchad/RCA)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 24.,
   uzimajući u obzir preporuku Predsjedništva,
   budući da:

               (1)

               Vijeće je 15. listopada 2007. donijelo Zajedničku akciju 2007/677/ZVSP o Vojnoj operaciji Europske unije u Republici Čadu i u Srednjoafričkoj Republici (1) (Operacija EUFOR Tchad/RCA).

               (2)

               Člankom 10. stavkom 3. navedene Zajedničke akcije predviđa se da podrobni aranžmani u pogledu sudjelovanja trećih država budu predmet sporazuma, u skladu s člankom 24. Ugovora.

               (3)

               Nakon odobrenja Vijeća od 13. rujna 2004., Predsjedništvo je, uz pomoć glavnog tajnika Vijeća Europske unije/visokog predstavnika za zajedničku vanjsku i sigurnosnu politiku, završilo pregovore o sklapanju Sporazuma između Europske unije i Republike Albanije o sudjelovanju Republike Albanije u Operaciji EUFOR Tchad/RCA, dalje u tekstu „Sporazum”.

               (4)

               Sporazum bi trebalo odobriti u ime Europske unije,

         ODLUČILO JE:
   Članak 1.
   Sporazum između Europske unije i Republike Albanije o sudjelovanju Republike Albanije u Vojnoj operaciji Europske unije u Republici Čadu i u Srednjoafričkoj Republici (EUFOR Tchad/RCA) odobrava se u ime Europske unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma kako bi on obvezivao Europsku uniju.
   Članak 3.
   Ova Odluka proizvodi učinke na dan donošenja.
   Članak 4.
   Ova se Odluka objavljuje u Službenom listu Europske unije.

      Sastavljeno u Luxembourgu 9. lipnja 2008.

            Za Vijeće

            Predsjednica

         M. COTMAN

      (1)  SL L 279, 23.10.2007., str. 21.


title: 2006/530/EZ: Odluka Vijeća od 9. lipnja 2006. o sklapanju Sporazuma između Europske zajednice i Ukrajine o određenim aspektima usluga u zračnom prometu

text:
               11/Sv. 116

               HR

               Službeni list Europske unije

               95

         32006D0530

               L 211/39

               SLUŽBENI LIST EUROPSKE UNIJE

         ODLUKA VIJEĆA
   od 9. lipnja 2006.
   o sklapanju Sporazuma između Europske zajednice i Ukrajine o određenim aspektima usluga u zračnom prometu
   (2006/530/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2., u vezi s prvom rečenicom prvog podstavka njegovog članka 300. stavka 2. i prvim podstavkom njegovog članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Vijeće je svojom odlukom od 5. lipnja 2003. ovlastilo Komisiju za otvaranje pregovora s trećim zemljama u vezi sa zamjenom određenih odredaba u postojećim bilateralnim sporazumima Sporazumom Zajednice.

               (2)

               Komisija je u ime Zajednice te u skladu s mehanizmima i direktivama iz Priloga navedenoj Odluci Vijeća sklopila Sporazum s Ukrajinom o određenim aspektima usluga u zračnom prometu.

               (3)

               Podložno njegovom mogućem kasnijem sklapanju, Sporazum je u ime Zajednice potpisan 1. prosinca 2005. u skladu s Odlukom Vijeća od 28. studenoga 2005.

               (4)

               Sporazum bi trebalo odobriti,

         ODLUČILO JE:
   Članak 1.
   1.   Sporazum između Europske zajednice i Ukrajine o određenim aspektima usluga u zračnom prometu ovime se odobrava u ime Zajednice.
   2.   Tekst Sporazuma priložen je ovoj Odluci (2).
   Članak 2.
   Ovime se ovlašćuje predsjednik Vijeća da odredi osobu(-e) ovlaštenu(-e) za obavješćivanje predviđeno člankom 9. stavkom 1. Sporazuma.

      Sastavljeno u Luxembourgu 9. lipnja 2006.

            Za Vijeće

            Predsjednik

         H. GORBACH

      (1)  Mišljenje doneseno 14. ožujka 2006. (još nije objavljeno u Službenom listu).

      (2)  SL L 211, 1.8.2006., str. 24.


title: Odluka Vijeća 2011/133/ZVSP od 21. veljače 2011. o potpisivanju i sklapanju Sporazuma između Europske unije i Crne Gore o uspostavi okvira za suradnju Crne Gore u operacijama Europske unije za upravljanje krizama

text:
               18/Sv. 002

               HR

               Službeni list Europske unije

               295

         32011D0133

               L 057/1

               SLUŽBENI LIST EUROPSKE UNIJE

               21.02.2011.

      ODLUKA VIJEĆA 2011/133/ZVSP
   od 21. veljače 2011.
   o potpisivanju i sklapanju Sporazuma između Europske unije i Crne Gore o uspostavi okvira za suradnju Crne Gore u operacijama Europske unije za upravljanje krizama
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37., i Ugovor o funkcioniranju Europske unije, a posebno njegov članak 218. stavke 5. i 6.,
   uzimajući u obzir prijedlog Visokog predstavnika Unije za vanjske poslove i sigurnosnu politiku („VP”),
   budući da:

               (1)

               Uvjete sudjelovanja trećih zemalja u operacijama EU-a za upravljanje krizama trebalo bi utvrditi sporazumom o uspostavi okvira za takvo moguće buduće sudjelovanje, a ne na temelju pojedinačnog slučaja za svaku dotičnu operaciju.

               (2)

               Slijedom donošenja Odluke Vijeća od 26. travnja 2010. o davanju ovlaštenja za otvaranje pregovora, VP je zaključio pregovore o sporazumu između Europske unije i Crne Gore o uspostavi okvira za suradnju Crne Gore u operacijama Europske unije za upravljanje krizama („Sporazum”).

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Crne Gore o uspostavi okvira za suradnju Crne Gore u operacijama Europske unije za upravljanje krizama („Sporazum”) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Sporazuma kako bi on obvezivao Uniju.
   Članak 3.
   Sporazum se privremeno primjenjuje od datuma njegova potpisivanja do završetka postupaka za njegovo sklapanje (1).
   Članak 4.
   Predsjednik Vijeća u ime Unije izdaje obavijest predviđenu člankom 16. stavkom 1. Sporazuma.
   Članak 5.
   Ova Odluka stupa na snagu na dan donošenja.

      Sastavljeno u Bruxellesu 21. veljače 2011.

            Za Vijeće

            Predsjednica

         C. ASHTON

      (1)  Datum potpisivanja Sporazuma objavit će Glavno tajništvo Vijeća u Službenom listu Europske unije.


title: Odluka Nadzornog tijela EFTA-e br. 302/14/COL od 16. srpnja 2014. o 99. izmjeni postupovnih pravila i pozitivnog prava u području državnih potpora izmjenom određenih smjernica o državnim potporama [2015/95]

text:
               22.1.2015

               HR

               Službeni list Europske unije

               L 15/103

         ODLUKA NADZORNOG TIJELA EFTA-e
   br. 302/14/COL
   od 16. srpnja 2014.
   o 99. izmjeni postupovnih pravila i pozitivnog prava u području državnih potpora izmjenom određenih smjernica o državnim potporama [2015/95]
   NADZORNO TIJELO EFTA-e („Tijelo”),
   UZIMAJUĆI U OBZIR Sporazum o Europskom gospodarskom prostoru („Sporazum o EGP-u”), a posebno njegove članke 61. do 63. i Protokol 26.,
   UZIMAJUĆI U OBZIR Sporazum među državama EFTA-e o osnivanju Nadzornog tijela i Suda („Sporazum o nadzoru i sudu”), a posebno njegov članak 5. stavak 2. točku (b) i članak 24. te članak 1. u dijelu I. Protokola 3. uz taj Sporazum,
   Budući da:
   u skladu s člankom 24. Sporazuma o nadzoru i sudu Tijelo provodi odredbe Sporazuma o EGP-u u pogledu državnih potpora,
   u skladu s člankom 5. stavkom 2. točkom (b) Sporazuma o nadzoru i sudu Tijelo izdaje obavijesti ili smjernice o pitanjima iz Sporazuma o EGP-u ako je to izričito predviđeno tim Sporazumom ili Sporazumom o nadzoru i sudu ili ako to Tijelo smatra potrebnim,
   Europska komisija donijela je 21. svibnja 2014. Komunikaciju o izmjeni Komunikacije Komisije o smjernicama EU-a za primjenu pravila o državnim potporama u odnosu na brzi razvoj širokopojasnih mreža, Komunikacije Komisije o smjernicama za regionalne državne potpore za razdoblje 2014.–2020., Komunikacije Komisije o državnim potporama za filmove i ostala audiovizualna djela, Komunikacije Komisije o smjernicama o državnim potporama za promicanje rizičnih financijskih ulaganja i Komunikacije Komisije o smjernicama o državnim potporama zračnim lukama i zračnim prijevoznicima (1). Ciljevi su izmjena uskladiti odredbe o transparentnosti u raznim smjernicama o državnim potporama i pojednostavniti postojeće odredbe,
   ova je Komunikacija značajna za Europski gospodarski prostor,
   jedinstvenu primjenu pravila EGP-a o državnim potporama treba osigurati na cijelom Europskom gospodarskom prostoru u skladu s ciljem homogenosti uspostavljenim u članku 1. Sporazuma o EGP-u,
   prema točki II. pod naslovom „OPĆENITO” Priloga XV. Sporazumu o EGP-u, Tijelo, nakon savjetovanja s Europskom komisijom, mora donijeti nova pravila koja odgovaraju onima koje je donijela Europska komisija,
   NAKON savjetovanja s Europskom komisijom,
   NAKON savjetovanja s državama EFTA-e dopisom na tu temu od 30. lipnja 2014.,
   DONIJELO JE OVU ODLUKU:
   Članak 1.
   Pozitivno pravo u području državnih potpora mijenja se kako slijedi.
   Članak 2.
   Ovom Odlukom zamjenjuju se sljedeći stavci:

               —

               u Smjernicama za primjenu pravila o državnim potporama u odnosu na brzi razvoj širokopojasnih mreža (2), prve dvije rečenice stavka 74. točke (j),

               —

               u Smjernicama za regionalne državne potpore za razdoblje 2014.–2020. (3), stavak 135.,

               —

               u Smjernicama o državnim potporama za filmove i ostala audiovizualna djela (4), stavak 51. točka 7.,

               —

               u Smjernicama o državnim potporama zračnim lukama i zračnim prijevoznicima (5), stavci 162. i 163.,

         sljedećim:
   „Države EFTA-e moraju osigurati da se na web-mjestu na kojem su objedinjene informacije o državnim potporama, na državnoj ili regionalnoj razini, objave sljedeće informacije:

               —

               puni tekst odluke o odobrenom programu potpora ili odluke o dodjeli pojedinačnih potpora i njezine provedbene odredbe ili poveznica na taj tekst,

               —

               naziv davatelja potpore,

               —

               nazivi pojedinih korisnika, oblik i iznos potpora dodijeljenih svakom korisniku, datum dodjele, vrsta poduzetnika (MSP/veliko poduzeće), regija u kojoj je korisnik smješten (statistička regija 2. razine) (6) i glavni ekonomski sektor u kojem korisnik obavlja svoju djelatnost (na razini skupine NACE) (7).

         Od takvog se zahtjeva može odstupiti u pogledu dodjele pojedinačnih potpora manjih od 500 000 EUR. Za programe u obliku porezne olakšice, informacije o iznosima pojedinačnih potpora (8) mogu biti u sljedećim rasponima (u milijunima EUR): [0,5–1]; [1–2]; [2–5]; [5–10]; [10–30]; [30 i više].
   Te se informacije moraju objaviti nakon donošenja odluke o dodjeli potpora, čuvaju se najmanje deset godina i moraju biti dostupne općoj javnosti bez ograničenja (9). Od država EFTA-e neće se tražiti objavljivanje prethodno navedenih informacija prije 1. srpnja 2016. (10)

   Članak 3.
   1.   Ovom odlukom izmjenjuju se Smjernice o regionalnim državnim potporama za razdoblje 2014.–2020. i uvjeti praćenja uvedeni za programe regionalnih državnih potpora kako slijedi:

               —

               briše se stavak 169. Smjernica o regionalnim državnim potporama za razdoblje 2014.–2020., uključujući uvjet praćenja,

               —

               briše se Prilog IV. Smjernica o regionalnim državnim potporama za razdoblje 2014.–2020.

         2.   Odstupa se od uvjeta praćenja za one programe regionalnih državnih potpora koji su odobreni u skladu sa Smjernicama o regionalnim državnim potporama za razdoblje 2014.–2020., uključujući uvjet praćenja iz stavka 169. navedenih Smjernica. S tim u vezi briše se stavak 65. Odluke 225/14/COL od 18. lipnja 2014. o regionalno diferenciranim doprinosima za socijalno osiguranje za razdoblje 2014.–2020.
   Članak 4.
   Ovom Odlukom mijenjaju se Smjernice o državnim potporama za promicanje rizičnih financijskih ulaganja (11) kako slijedi:

               —

               u stavku 166. točki v.:

                           —

                              umjesto:„Od takvog se zahtjeva može odstupiti u pogledu MSP-ova koji nisu proveli nikakvu komercijalnu prodaju na bilo kojem tržištu i ulaganja u poduzetnika koji je krajnji korisnik manja od 200 000 EUR.”;

                           —

                              treba stajati:„Od takvog se zahtjeva može odstupiti u pogledu MSP-ova koji nisu proveli nikakvu komercijalnu prodaju na bilo kojem tržištu i ulaganja u poduzetnika koji je krajnji korisnik manja od 500 000 EUR.”,

               —

               u stavku 166. točki vi.:

                           —

                              umjesto:„iznos ostvarene porezne olakšice u slučajevima kad potonja iznosi više od 200 000 EUR. Taj iznos može iznositi do 2 milijuna EUR.”;

                           —

                              treba stajati:„iznos ostvarene porezne olakšice u slučajevima kad potonja iznosi više od 500 000 EUR. Taj iznos može biti u sljedećim rasponima (u milijunima EUR): [0,5–1]; [1–2]; [2–5]; [5–10]; [10–30]; [30 i više].”,

               —

               na kraju stavka 166. dodaje se sljedeći tekst:

                  „Od država EFTA-e neće se tražiti dostavljanje prethodno navedenih informacija prije 1. srpnja 2016. (12).

         Članak 5.
   Ovom Odlukom umeće se sljedeći tekst:

      „U slučaju programa potpora koji su isključeni iz područja primjene Uredbe o općem skupnom izuzeću isključivo zbog svojih velikih proračuna, Tijelo njihovu spojivost ocjenjuje isključivo na temelju plana evaluacije.”

               —

               na kraju stavka 49. Smjernica za primjenu pravila o državnim potporama u odnosu na brzi razvoj širokopojasnih mreža,

               —

               na kraju stavka 138. Smjernica za regionalne državne potpore za razdoblje 2014.–2020.,

               —

               na kraju stavka 167. Smjernica o državnim potporama zračnim lukama i zračnim prijevoznicima,

               —

               na kraju stavka 172. Smjernica o državnim potporama za promicanje rizičnih financijskih ulaganja.

         Članak 6.
   Vjerodostojan je samo tekst na engleskom jeziku.

      Sastavljeno u Bruxellesu 16. srpnja 2014.

            Za Nadzorno tijelo EFTA-e

         Oda Helen SLETNES

            Predsjednica

         Helga JÓNSDÓTTIR

            Članica Kolegija

      (1)  SL C 198, 27.6.2014., str. 30.

      (2)  Još nije objavljeno u SL-u. Dostupno na: http://www.eftasurv.int/media/state-aid-guidelines/Part-IV---Application-of-state-aid-rules-in-relation-to-rapid-deployment-of-broadband-networks.pdf

      (3)  Još nije objavljeno u SL-u. Dostupno na: http://www.eftasurv.int/media/state-aid-guidelines/Part-III---Guidelines-on-regional-State-Aid-for-2014-2020.pdf

      (4)  Još nije objavljeno u SL-u. Dostupno na: http://www.eftasurv.int/media/state-aid-guidelines/Part_IV_-_State_aid_for_films_and_other_audiovisual_works.pdf

      (5)  Još nije objavljeno u SL-u. Dostupno na: http://www.eftasurv.int/media/state-aid-guidelines/Part-IV---Aviation-Guidelines.pdf

      (6)  Pojam ‚statistička regija’ upotrebljava se umjesto akronima ‚NUTS’ u odgovarajućim Smjernicama Komisije. Akronim NUTS izveden je iz ‚Nomenklature prostornih jedinica za statistiku’ prema Uredbi (EZ) br. 1059/2003 Europskog parlamenta i Vijeća od 26. svibnja 2003. o uspostavi zajedničkog razvrstavanja prostornih jedinica za statistiku (NUTS) (SL L 154, 21.6.2003., str. 1.). Ta Uredba nije ugrađena u Sporazum o EGP-u. Međutim, u svrhu postizanja zajedničkih definicija u sve većoj potražnji za statističkim informacijama na regionalnoj razini, Statistički ured Europske unije, Eurostat, te nacionalne institucije zemalja kandidatkinja i država EFTA-e dogovorili su se da bi se statističke regije uspostavile na sličan način kao i razvrstavanje prema NUTS-u.

      (7)  Uz iznimku poslovnih tajni i ostalih povjerljivih informacija u propisno opravdanim slučajevima i podložno sporazumu Tijela (vidjeti Smjernice Tijela o profesionalnim tajnama u odlukama o državnim potporama (SL L 154, 8.6.2006., str. 27. i Dodatak EGP-u br. 29, 8.6.2006., str. 1.)).

      (8)  Iznos koji se objavljuje maksimalan je dopušteni iznos porezne olakšice, a ne iznos koje se odbija svake godine (npr. u kontekstu odbitka poreza, objavljuje se maksimalni dopušteni iznos poreznog odbitka, a ne stvarni iznos koji može ovisiti o oporezivim prihodima i svake se godine razlikovati).

      (9)  Te se informacije objavljuju u roku od šest mjeseci od datuma dodjele (ili, za potpore u obliku poreznih olakšica, u roku od jedne godine od datuma porezne prijave). U slučaju nezakonitih potpora od država EFTA-e tražit će se da osiguraju objavu tih informacija ex post, najkasnije šest mjeseci od datuma odluke Tijela. Informacije bi morale biti dostupne u obliku koji omogućuje pretraživanje, izdvajanje i jednostavnu objavu podataka na internetu, primjerice u formatu CSV ili XML.

      (10)  Objava informacija o potporama dodijeljenima prije 1. srpnja 2016., a u slučaju fiskalne potpore objava o potporama koje su zatražene ili dodijeljene prije 1. srpnja 2016. nije potrebna.”

      (11)  Još nije objavljeno u SL-u. Dostupno na: http://www.eftasurv.int/media/state-aid-guidelines/Part-III---State%20aid-to-promote-risk-finance-investments--(Applicable-from-1-July-2014).pdf

      (12)  Objava informacija o potporama dodijeljenima prije 1. srpnja 2016., a u slučaju fiskalnih potpora objava o potporama koje su zatražene ili dodijeljene prije 1. srpnja 2016. nije potrebna.”


title: Odluka (EU) 2017/1714 Europskog parlamenta od 27. travnja 2017. o razrješnici za izvršenje proračuna Eurojusta za financijsku godinu 2015.

text:
               29.9.2017

               HR

               Službeni list Europske unije

               L 252/308

         ODLUKA (EU) 2017/1714 EUROPSKOG PARLAMENTA
   od 27. travnja 2017.
   o razrješnici za izvršenje proračuna Eurojusta za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Eurojusta za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Eurojusta za financijsku godinu 2015., s odgovorima Eurojusta (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Eurojust treba dobiti za izvršenje proračuna za financijsku godinu 2015. (05873/2017 – C8-0056/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2002/187/PUP od 28. veljače 2002. kojom se osniva Eurojust s ciljem jačanja borbe protiv teških kaznenih djela (4), a posebno njezin članak 36.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0129/2017),

               1.

               daje razrješnicu upravnom direktoru Eurojusta za izvršenje proračuna Eurojusta za financijsku godinu 2015.

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi upravnom direktoru Eurojusta, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 193.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 63, 6.3.2002., str. 1.

      (5)  SL L 328, 7.12.2013., str. 42.


title: 75/364/EEZ: Odluka Vijeća od 16. lipnja 1975. o osnivanju Savjetodavnog odbora za izobrazbu u medicini

text:
               01/Sv. 002

               HR

               Službeni list Europske unije

               11

         31975D0364

               L 167/17

               SLUŽBENI LIST EUROPSKE UNIJE

               16.06.1975.

      ODLUKA VIJEĆA

   od 16. lipnja 1975.
   o osnivanju Savjetodavnog odbora za izobrazbu u medicini
   (75/364/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice;
   uzimajući u obzir nacrt Odluke koji je podnijela Komisija;
   budući da se Vijeće u svojoj Rezoluciji od 6. lipnja 1974. o uzajamnom priznavanju diploma, svjedodžbi i ostalih dokaza o formalnim kvalifikacijama izjasnilo u korist osnivanja savjetodavnih odbora;
   budući da je, u kontekstu uzajamnog priznavanja diploma, svjedodžbi i ostalih dokaza o formalnim kvalifikacijama te usklađivanja uvjeta za bavljenje liječničkom djelatnošću, važno osigurati usporedivo visok standard izobrazbe;
   budući da je, radi doprinosa ostvarivanju ovoga cilja, poželjno osnovati Savjetodavni odbor koji će savjetovati Komisiju,
   ODLUČILO JE:
   Članak 1.
   U okviru Komisije osniva se Savjetodavni odbor za izobrazbu u medicini, u daljnjem tekstu „Odbor”.
   Članak 2.
   1.   Zadatak je Odbora pružanje pomoći u osiguranju usporedivo visokog standarda izobrazbe u medicini u Zajednici, kako u pogledu temeljne izobrazbe, tako i daljnje izobrazbe.
   2.   Odbor obavlja ovaj zadatak posebice na sljedeće načine:

               —

               razmjenom sveobuhvatnih informacija o metodama izobrazbe te sadržaju, razini i strukturi teorijske i praktične nastave u državama članicama,

               —

               raspravom i savjetovanjem s ciljem razvijanja zajedničkih pristupa standardu koji je potrebno ostvariti u izobrazbi liječnika i, prema potrebi, strukturi i sadržaju takve izobrazbe,

               —

               praćenjem prilagodbe izobrazbe u medicini razvojima u medicini i metodama poučavanja.

         3.   Odbor ako to ocijeni primjerenim priopćuje svoja mišljenja i preporuke Komisiji i državama članicama, uključujući prijedloge izmjena i dopuna članaka koji se odnose na izobrazbu u medicini u Direktivama br. 75/362/EEZ (1) i br. 75/363/EEZ (2).
   4.   Odbor savjetuje Komisiju i o bilo kojem pitanju koje mu Komisija dostavi u vezi s izobrazbom u medicini.
   Članak 3.
   1.   Odbor se sastoji od tri stručnjaka iz svake države članice kako slijedi:

               —

               jednog stručnjaka iz medicinske prakse,

               —

               jednog stručnjaka s medicinskih fakulteta na sveučilištima,

               —

               jednog stručnjaka iz nadležnih tijela države članice.

         2.   Svaki član Odbora ima zamjenika. Zamjenici mogu nazočiti sjednicama Odbora.
   3.   Članove i zamjenike navedene u stavcima 1. i 2. biraju države članice. Članovi iz prve i druge alineje stavka 1. i njihovi zamjenici biraju se na temelju prijedloga struke i sveučilišta. Tako izabrane članove i njihove zamjenike Vijeće imenuje članovima Odbora.
   Članak 4.
   1.   Mandat člana Odbora traje tri godine. Po isteku toga razdoblja članovi Odbora ostaju na položaju sve dok ih ne zamijene novi članovi ili se njihov mandat ne obnovi.
   2.   Mandat člana može prestati i prije isteka trogodišnjega razdoblja uslijed ostavke ili smrti člana, ili ako ga zamijeni druga osoba, u skladu s postupkom utvrđenim u članku 3. Takvo imenovanje traje za preostali dio mandata.
   Članak 5.
   Odbor bira predsjednika i dva potpredsjednika između svojih članova. Odbor usvaja svoja pravila postupka. Dnevni red sastanaka sastavlja predsjednik Odbora uz savjetovanje s Komisijom.
   Članak 6.
   Odbor može osnivati radne skupine, pozvati promatrače ili stručnjake i omogućiti im da mu pomažu u vezi sa svim posebnim aspektima njegova rada.
   Članak 7.
   Tajničke poslove za Odbor obavlja Komisija.

      Sastavljeno u Luxembourgu 16. lipnja 1975.

            Za Vijeće

            Predsjednik

         R. RYAN

      (1)  SL L 167, 30.6.1975., str. 1.

      (2)  SL L 167, 30.6.1975., str. 14.


title: 1999/510/EZ: Odluka Vijeća od 29. travnja 1999. o sklapanju Sporazuma o izmjeni Sporazuma o znanstveno-tehničkoj suradnji između Europske zajednice i Australije

text:
               11/Sv. 035

               HR

               Službeni list Europske unije

               12

         31999D0510

               L 195/31

               SLUŽBENI LIST EUROPSKE UNIJE

               29.04.1999.

      ODLUKA VIJEĆA

   od 29. travnja 1999.
   o sklapanju Sporazuma o izmjeni Sporazuma o znanstveno-tehničkoj suradnji između Europske zajednice i Australije
   (1999/510/EZ)
   VIJEĆE EUROSPKE UNIJE,
   uzimajući u obzir Ugovor o osnivanju Europske zajednice, a posebno njegov članak 130.m, u vezi s člankom 228. stavkom 2. prvom rečenicom, i člankom 228. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),

               (1)

               budući da je svojom Odlukom od 24. rujna 1994. (2) Vijeće odobrilo sklapanje Sporazuma o znanstveno-tehničkoj suradnji između Europske zajednice i Australije;

               (2)

               budući da je svojom Odlukom od 24. rujna 1998. Vijeće ovlastilo Komisiju da pregovara izmjenu navedenog Sporazuma samo u mjeri u kojoj se odnose na područja suradnje iz članka 4. Sporazuma, u skladu s postupkom iz članka 11. stavka 2. Sporazuma;

               (3)

               budući da je svojom Odlukom od 29. ožujka 1999. Vijeće odobrilo potpisivanje Sporazuma o izmjeni;

               (4)

               budući da bi Sporazum o izmjeni trebao biti odobren,

         ODLUČILO JE SLJEDEĆE:
   Članak 1.
   Ovime se odobrava Sporazum o izmjeni Sporazuma o znanstveno-tehničkoj suradnji između Europske zajednice i Australije.
   Tekst Sporazuma o izmjeni priložen je ovoj Odluci.
   Članak 2.
   U skladu s člankom 11. Sporazuma o znanstveno-tehničkoj suradnji između Europske zajednice i Australije, predsjednik Vijeća daje obavijest o tome da su okončani postupci na strani Zajednice.

      Sastavljeno u Luxembourgu 29. travnja 1999.

            Za Vijeće

            Predsjednik

         W. MÜLLER

      (1)  Mišljenje od 14. travnja 1999. (još nije objavljeno u Službenom listu).

      (2)  SL L 188, 22.7.1994., str. 17.


title: Odluka Političkog i sigurnosnog odbora (ZVSP) 2015/955 od 16. lipnja 2015. o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke EUTM MALI/3/2014 (EUTM MALI/2/2015)

text:
               20.6.2015

               HR

               Službeni list Europske unije

               L 156/20

         ODLUKA POLITIČKOG I SIGURNOSNOG ODBORA (ZVSP) 2015/955
   od 16. lipnja 2015.
   o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM Mali) i stavljanju izvan snage Odluke EUTM MALI/3/2014 (EUTM MALI/2/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2013/34/ZVSP od 17. siječnja 2013. o vojnoj misiji Europske unije za doprinos osposobljavanju oružanih snaga Malija (EUTM Mali) (1), a posebno njezin članak 5.,
   budući da:

               (1)

               Na temelju članka 5. stavka 1. Odluke 2013/34/ZVSP Vijeće je ovlastilo Politički i sigurnosni odbor (PSO) da, u skladu s člankom 38. Ugovora o Europskoj uniji, donosi odgovarajuće odluke o političkom nadzoru i strateškom usmjeravanju misije EUTM Mali, uključujući odluke da se imenuju sljedeći zapovjednici misije EU-a.

               (2)

               PSO je 9. listopada 2014. donio Odluku EUTM MALI/3/2014 (2), kojom je brigadni general Alfonso GARCÍA-VAQUERO PRADAL imenovan zapovjednikom misije EU-a za EUTM Mali.

               (3)

               Njemačka je 17. ožujka 2015. predložila imenovanje brigadnoga generala Franza Xavera PFRENGLEA novim zapovjednikom misije EU-a za EUTM Mali koji će na tom mjestu naslijediti brigadnoga generala Alfonsa GARCÍJU-VAQUERA PRADALA.

               (4)

               Vojni odbor EU-a podržao je taj prijedlog.

               (5)

               Odluku EUTM MALI/3/2014 trebalo bi stoga staviti izvan snage.

               (6)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Brigadni general Franz Xaver PFRENGLE imenuje se zapovjednikom misije EU-a za vojnu misiju Europske unije za doprinos osposobljavanju oružanih snaga Malija (EUTM MALI) od 28. srpnja 2015.
   Članak 2.
   Odluka EUTM MALI/3/2014 stavlja se izvan snage.
   Članak 3.
   Ova Odluka stupa na snagu 28. srpnja 2015.

      Sastavljeno u Bruxellesu 16. lipnja 2015.

            Za Politički i sigurnosni odbor

            Predsjednik

         W. STEVENS

      (1)  SL L 14, 18.1.2013., str. 19.

      (2)  Odluka Političkog i sigurnosnog odbora EUTM MALI/3/2014 od 9. listopada 2014. o imenovanju zapovjednika misije EU-a za vojnu misiju Europske unije za doprinos osposobljavanju oružanih snaga Malija (EUTM MALI) (SL L 300, 18.10.2014., str. 49.).


title: 85/336/EEZ: Odluka Vijeća od 27. lipnja 1985. o dopuni Priloga IV. Konvenciji o zaštiti Rajne od kemijskog onečišćenja u vezi s kadmijem

text:
               11/Sv. 122

               HR

               Službeni list Europske unije

               4

         31985D0336

               L 175/36

               SLUŽBENI LIST EUROPSKE UNIJE

         ODLUKA VIJEĆA
   od 27. lipnja 1985.
   o dopuni Priloga IV. Konvenciji o zaštiti Rajne od kemijskog onečišćenja u vezi s kadmijem
   (85/336/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora,
   budući da je Odlukom Vijeća 77/586/EEZ od 25. srpnja 1977. (3) Zajednica odobrila Konvenciju o zaštiti Rajne od kemijskog onečišćenja, dalje u tekstu „Kemijska konvencija”, i Dodatni sporazum uz Sporazum potpisan u Bernu 29. travnja 1963. o Međunarodnoj komisiji za zaštitu Rajne od onečišćenja, dalje u tekstu „Međunarodna komisija”;
   budući da na temelju članka 5. Kemijske konvencije Međunarodna komisija predlaže granične vrijednosti za ispuštanje određenih tvari u površinske vode Rajnskog bazena putem izmjena Priloga IV. Kemijskoj konvenciji; budući da je na temelju članka 14. Kemijske konvencije za stupanje na snagu tih izmjena potrebno da ih ugovorne stranke jednoglasno prihvate;
   budući da je Međunarodna komisija odredila granične vrijednosti za kadmij u obliku prijedloga koji je izrađen kao dopuna Prilogu IV. Kemijskoj konvenciji;
   budući da se Direktivom 83/513/EEZ (4) određuju granične vrijednosti za ispuštanje kadmija u vodeni okoliš Zajednice; budući da su te granične vrijednosti jednake onima navedenima u prijedlogu Međunarodne komisije;
   budući da je poželjno da Zajednica, kao ugovorna stranka Kemijske konvencije, prihvati gore navedeni prijedlog,
   ODLUČILO JE:
   Članak 1.
   Prijedlog Međunarodne komisije za zaštitu Rajne od kemijskog onečišćenja koji služi kao dopuna Prilogu IV. Konvenciji o zaštiti Rajne od kemijskog onečišćenja u vezi s kadmijem prihvaća se u ime Europske ekonomske zajednice.
   Tekst prijedloga priložen je ovoj Odluci.
   Članak 2.
   Predsjednik Vijeća će u skladu s postupcima utvrđenima u Kemijskoj konvenciji obavijestiti vladu Švicarske Konfederacije o prihvaćanju prijedloga iz članka 1.

      Sastavljeno u Luxembourgu 27. lipnja 1985.

            Za Vijeće

            Predsjednik

         A. BIONDI

      (1)  SL C 16, 17.1.1985., str. 7.

      (2)  SL C 94, 15.4.1985., str. 131.

      (3)  SL L 240, 19.9.1977., str. 35.

      (4)  SL L 291, 24.10.1983., str. 1.


title: Odluka Vijeća (EU) 2016/381 od 14. ožujka 2016. o stajalištu koje treba donijeti u ime Europske unije u okviru Odbora za nadzor države luke Pariškog memoranduma o suglasnosti o nadzoru države luke

text:
               17.3.2016

               HR

               Službeni list Europske unije

               L 72/53

         ODLUKA VIJEĆA (EU) 2016/381
   od 14. ožujka 2016.
   o stajalištu koje treba donijeti u ime Europske unije u okviru Odbora za nadzor države luke Pariškog memoranduma o suglasnosti o nadzoru države luke
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. i članak 218. stavak 9.,
   uzimajući u obzir prijedlog Europske komisije,
   budući da:

               (1)

               Pomorska sigurnost, sprečavanje onečišćenja te uvjeti života i rada na brodu mogu se učinkovito poboljšati pomoću drastičnog smanjenja broja nedovoljno kvalitetnih brodova u vodama pod nadležnošću država članica, strogom primjenom relevantnih konvencija, međunarodnih kodeksa i rezolucija.

               (2)

               Dok je za praćenje usklađenosti brodova s međunarodnim standardima za sigurnost, sprečavanje onečišćenja te uvjete života i rada na brodu odgovorna u prvom redu država zastave, za održavanje stanja broda i brodske opreme nakon pregleda radi usklađivanja sa zahtjevima konvencija koje se primjenjuju na taj brod odgovorna je brodska kompanija. Međutim, neke države zastave napravile su velike propuste u provedbi i izvršavanju tih međunarodnih standarda.

               (3)

               Stoga bi i države luke, kao drugu crtu obrane od upotrebe nedovoljno kvalitetnih brodova, trebale osigurati praćenje usklađenosti s međunarodnim standardima za sigurnost, sprečavanje onečišćenja te uvjete života i rada na brodu, uzimajući u obzir to da inspekcijski nadzor države luke nije pregled i da odgovarajući obrasci inspekcijskog nadzora nisu svjedodžbe o sposobnosti broda za plovidbu. Usklađenim pristupom učinkovitom izvršavanju tih međunarodnih standarda od strane obalnih država članica Unije na brodove koji plove u vodama pod njihovom nadležnošću i koriste se njihovim lukama trebalo bi izbjeći narušavanje tržišnog natjecanja.

               (4)

               Direktivom 2009/16/EZ Europskog parlamenta i Vijeća (1) utvrđen je sustav Unije za nadzor države luke tako što je preformulirano i ojačano prijašnje zakonodavstvo Unije u tom području koje je na snazi od 1995. Sustav Unije temelji se na već postojećoj strukturi Pariškog memoranduma o suglasnosti o nadzoru države luke („Pariški memorandum o suglasnosti”), koji je potpisan u Parizu 26. siječnja 1982.

               (5)

               S obzirom na države članice Unije, Direktivom 2009/16/EZ određeni postupci, alati i aktivnosti Pariškog memoranduma o suglasnosti učinkovito se uključuju u područje primjene prava Unije. Na temelju te Direktive određene odluke koje donese odgovarajuće nadležno tijelo Pariškog memoranduma o suglasnosti obvezujuće su za države članice Unije.

               (6)

               Odbor za nadzor države luke („PSCC”) Pariškog memoranduma o suglasnosti sastaje se jednom godišnje i tijekom svojih vijećanja odlučuje o određenim pitanjima koja imaju pravne učinke.

               (7)

               U skladu s člankom 218. stavkom 9. Ugovora o funkcioniranju Europske unije (UFEU) Vijeće na prijedlog Komisije donosi odluku o stajalištu koje u ime Unije treba donijeti tijelo osnovano sporazumom, kada je to tijelo pozvano donositi akte koji proizvode pravne učinke.

               (8)

               Budući da interna pravila Pariškog memoranduma o suglasnosti otežavaju utvrđivanje stajališta koje treba donijeti u ime Unije u skladu s člankom 218. stavkom 9. UFEU-a pravodobno za svaki pojedinačni sastanak PSCC-a, u ovom je slučaju učinkovito utvrditi takvo stajalište na višegodišnjoj osnovi, koje sadržava vodeća načela i smjernice, zajedno s okvirom za njegovo godišnje preciznije određivanje. Istodobno, većina tema o kojima se raspravlja na pojedinačnim sastancima PSCC-a odnosi se na pitanja nadzora države luke i u pravilu je obuhvaćena jedinstvenim pravnim aktom Unije, odnosno Direktivom 2009/16/EZ. Stoga je u posebnim okolnostima koje se primjenjuju na Pariški memorandum o suglasnosti moguće utvrditi opće stajalište koje treba donijeti u ime Unije za više tih sastanaka.

               (9)

               Unija nije ugovorna stranka Pariškog memoranduma o suglasnosti. Stoga je potrebno da Vijeće ovlasti države članice da djeluju u skladu sa stajalištem koje treba donijeti u ime Unije i izraze suglasnost da budu obvezane odlukama koje donese PSCC.

               (10)

               Pokazalo se da sadašnja metoda sastavljanja bijele, sive i crne liste država zastava ima nesrazmjerne i neželjene posljedice za države zastave s malim flotama. Istodobno, napredak u razvoju alternativne metode izračuna spor je. Stoga je važno brzo razviti alternativnu metodu kako bi se osigurala pravednost.

               (11)

               Tehničke rasprave i suradnja s trećim zemljama članicama Pariškog memoranduma o suglasnosti u okviru PSCC-a veoma su važne za osiguravanje učinkovitosti i dobrog funkcioniranja Pariškog memoranduma o suglasnosti.

               (12)

               Ova Odluka trebala bi obuhvatiti razdoblje od 2016. do 2019.,

         DONIJELO JE OVU ODLUKU:
   Članak 1.
   Stajalište koje treba donijeti u ime Europske unije u okviru godišnjeg sastanka PSCC-a Pariškog memoranduma o suglasnosti kada je to tijelo pozvano donositi odluke koje proizvode pravne učinke navedeno je u Prilogu I.
   Članak 2.
   Godišnje preciznije određivanje stajališta koje treba donijeti u ime Unije u okviru godišnjeg sastanka PSCC-a Pariškog memoranduma o suglasnosti provodi se u skladu s Prilogom II.
   Članak 3.
   Države članice koje obvezuje Pariški memorandum o suglasnosti djeluju u skladu sa stajalištem koje treba donijeti u ime Unije kako je navedeno u članku 1., djelujući zajednički u interesu Unije.
   Članak 4.
   Ova Odluka stupa na snagu 1. travnja 2016.
   Prestaje važiti 31. prosinca 2019.

      Sastavljeno u Bruxellesu 14. ožujka 2016.

            Za Vijeće

            Predsjednik

         M.H.P. VAN DAM

      (1)  Direktiva 2009/16/EZ Europskog parlamenta i Vijeća od 23. travnja 2009. o nadzoru države luke (SL L 131, 28.5.2009., str. 57.).

      PRILOG I.

         STAJALIŠTE KOJE TREBA DONIJETI U IME UNIJE U OKVIRU ODBORA ZA NADZOR DRŽAVE LUKE PARIŠKOG MEMORANDUMA O SUGLASNOSTI O NADZORU DRŽAVE LUKE

         Vodeća načela

      U okviru PSCC-a Pariškog memoranduma o suglasnosti, države članice koje obvezuje Pariški memorandum o suglasnosti, djelujući zajednički u interesu Unije:

                  (a)

                  djeluju u skladu s ciljevima koji se žele postići Direktivom 2009/16/EZ, a to su ponajprije poboljšanje pomorske sigurnosti, sprečavanje onečišćenja te uvjeta života i rada na brodu s pomoću drastičnog smanjenja broja nedovoljno kvalitetnih brodova, strogom primjenom relevantnih konvencija, međunarodnih kodeksa i rezolucija;

                  (b)

                  promiču provedbu usklađenog pristupa, od strane članica Pariškog memoranduma o suglasnosti, učinkovitom izvršavanju međunarodnih standarda na brodove koji plove u vodama pod njihovom nadležnošću i koriste se njihovim lukama;

                  (c)

                  surađuju u okviru Pariškog memoranduma o suglasnosti kako bi uspostavile sveobuhvatni sustav inspekcijskih pregleda i ravnopravno podijelile teret inspekcijskih pregleda, posebno donošenjem godišnje obveze pregleda utvrđene u skladu s dogovorenom metodologijom navedenom u Prilogu 11. Pariškom memorandumu o suglasnosti;

                  (d)

                  rade u okviru Pariškog memoranduma o suglasnosti kako bi održale odgovarajuća nadležna tijela kojima se dodjeljuje, na primjer zapošljavanjem, potreban broj osoblja, posebice stručno osposobljenih inspektora, za inspekcijski pregled brodova;

                  (e)

                  osiguravaju da su mjere donesene u okviru Pariškog memoranduma o suglasnosti u skladu s međunarodnim pravom, a posebno s relevantnim konvencijama, međunarodnim kodeksima i rezolucijama koji se odnose na pomorsku sigurnost, sprečavanje onečišćenja te uvjete života i rada na brodu;

                  (f)

                  promiču razvoj zajedničkih pristupa s drugim tijelima koja provode nadzor države luke;

                  (g)

                  osiguravaju dosljednost s drugim politikama Unije, ponajprije u područjima vanjskih odnosa, sigurnosti, okoliša i drugima.

         Smjernice

      Države članice koje obvezuje Pariški memorandum o suglasnosti, djelujući zajednički u interesu Unije, nastoje poduprijeti sljedeća djelovanja u okviru Pariškog memoranduma o suglasnosti:

                  A.

                  s ciljem osiguranja nesmetanog funkcioniranja, iz godine u godinu, sustava Unije za nadzor države luke u skladu s Direktivom 2009/16/EZ, donošenje:

                              1.

                              sljedećih elemenata profila rizičnosti broda koji se primjenjuju za ciljani odabir plovilâ za inspekcijski pregled:

                                          (a)

                                          bijele, sive i crne liste zastava u skladu s formulom razvijenom Pariškim memorandumom o suglasnosti i navedenom u Prilogu Uredbi Komisije (EU) br. 801/2010 (1);

                                          (b)

                                          popisa rezultata priznatih organizacija u skladu s metodologijom koju je donio PSCC na 37. sjednici u svibnju 2004. (točka 4.5.2. dnevnog reda);

                                          (c)

                                          prosječnog omjera nedostataka i zabrana plovidbe za formulu rezultata kompanije na temelju Priloga Uredbi Komisije (EU) br. 802/2010 (2);

                              2.

                              promjena ili ažuriranja postupaka i smjernica Pariškog memoranduma o suglasnosti koji imaju pravne učinke i koji su u skladu s ciljevima koji se žele postići Direktivom 2009/16/EZ, a to su ponajprije poboljšanje pomorske sigurnosti, sprečavanje onečišćenja te uvjeta života i rada na brodu;

                  B.

                  što brže mogući razvoj alternativne metode sastavljanja bijele, sive i crne liste država zastave kako bi se osigurala njezina pravednost, bez obzira na veličinu flote.

         (1)  Uredba Komisije (EU) br. 801/2010 od 13. rujna 2010. o provedbi članka 10. stavka 3. Direktive 2009/16/EZ Europskog parlamenta i Vijeća u vezi s kriterijima države zastave (SL L 241, 14.9.2010., str. 1.).

         (2)  Uredba Komisije (EU) br. 802/2010 od 13. rujna 2010. o provedbi članka 10. stavka 3. i članka 27. Direktive 2009/16/EZ Europskog parlamenta i Vijeća u odnosu na rezultate kompanije (SL L 241, 14.9.2010., str. 4.).

      PRILOG II.

         GODIŠNJE PRECIZNIJE ODREĐIVANJE STAJALIŠTA KOJE TREBA DONIJETI U IME UNIJE U OKVIRU ODBORA ZA NADZOR DRŽAVE LUKE PARIŠKOG MEMORANDUMA O SUGLASNOSTI O NADZORU DRŽAVE LUKE

      Prije svakog godišnjeg sastanka PSCC-a Pariškog memoranduma o suglasnosti poduzimaju se potrebni koraci kako bi se u stajalištu koje treba izraziti u ime Unije uzele u obzir sve relevantne informacije dostavljene Europskoj komisiji kao i svi dokumenti o kojima treba raspravljati koji su u nadležnosti Unije, u skladu s vodećim načelima i smjernicama navedenima u Prilogu I.
      U tu svrhu i na temelju tih informacija, službe Komisije pravodobno prije sastanka PSCC-a dostavljaju Vijeću ili njegovim pripremnim tijelima na razmatranje i odobrenje pripremni dokument u kojemu su navedeni detalji predviđenog stajališta Unije.


title: 2009/805/EZ: Odluka Vijeća od 19. listopada 2009. o sklapanju Sporazuma između Europske zajednice i Švicarske Konfederacije o izmjeni Priloga 11. Sporazumu između Europske zajednice i Švicarske Konfederacije o trgovini poljoprivrednim proizvodima

text:
               11/Sv. 111

               HR

               Službeni list Europske unije

               252

         32009D0805

               L 288/22

               SLUŽBENI LIST EUROPSKE UNIJE

         ODLUKA VIJEĆA
   od 19. listopada 2009.
   o sklapanju Sporazuma između Europske zajednice i Švicarske Konfederacije o izmjeni Priloga 11. Sporazumu između Europske zajednice i Švicarske Konfederacije o trgovini poljoprivrednim proizvodima
   (2009/805/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 37., 133. i članak 152. stavak 4. točku (b) u vezi s prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Komisija je u ime Zajednice postigla Sporazum između Europske zajednice i Švicarske Konfederacije o izmjeni Priloga 11. Sporazumu između Europske zajednice i Švicarske Konfederacije o trgovini poljoprivrednim proizvodima.

               (2)

               Sporazum je zajedno s njegovim Završnim aktom potpisan u ime Zajednice 23. prosinca 2008., podložno njegovom sklapanju u skladu s Odlukom Vijeća 2008/979/EZ (1).

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske zajednice i Švicarske Konfederacije o izmjeni Priloga 11. Sporazumu između Europske zajednice i Švicarske Konfederacije o trgovini poljoprivrednim proizvodima (2), zajedno s Izjavom koja je priložena Završnom aktu, odobrava se u ime Zajednice.
   Članak 2.
   Predsjednik Vijeća u ime Zajednice daje obavijest iz članka 2. Sporazuma (3).
   Članak 3.
   Ova se Odluka objavljuje u Službenom listu Europske unije.

      Sastavljeno u Luksemburgu 19. listopada 2009.

            Za Vijeće

            Predsjednik

         E. ERLANDSSON

      (1)  SL L 352, 31.12.2008., str. 23.

      (2)  SL L 352, 31.12.2008., str. 24.

      (3)  Glavno tajništvo Vijeća objavit će dan stupanja na snagu Sporazuma u Službenom listu Europske unije.


title: Odluka Europskog parlamenta (EU) 2016/1581 od 28. travnja 2016. o zaključenju poslovnih knjiga Agencije za europski GNSS za financijsku godinu 2014.

text:
               14.9.2016

               HR

               Službeni list Europske unije

               L 246/387

         ODLUKA EUROPSKOG PARLAMENTA (EU) 2016/1581
   od 28. travnja 2016.
   o zaključenju poslovnih knjiga Agencije za europski GNSS za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Agencije za GNSS za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencije za europski GNSS za financijsku godinu 2014., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 - C8-0080/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 912/2010 Europskog parlamenta i Vijeća od 22. rujna 2010. o osnivanju Agencije za europski GNSS, stavljanju izvan snage Uredbe Vijeća (EZ) br. 1321/2004 o uspostavi struktura za upravljanje europskim programima satelitske radionavigacije i izmjeni Uredbe (EZ) br. 683/2008 Europskog parlamenta i Vijeća (4), a posebno njezin članak 14.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor (A8-0112/2016),

               1.

               utvrđuje da završni godišnji financijski izvještaji Agencije za europski GNSS odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga Agencije za europski GNSS za financijsku godinu 2014.;

               3.

               nalaže svojem predsjedniku da ovu Odluku proslijedi izvršnom direktoru Agencije za europski GNSS, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 353.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 276, 20.10.2010., str. 11.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 2014/39/EU: Odluka Komisije оd 27. siječnja 2014. kojom se potvrđuje sudjelovanje Grčke u pojačanoj suradnji u području prava primjenljivog na razvod braka i zakonsku rastavu

text:
               28.1.2014

               HR

               Službeni list Europske unije

               L 23/41

      ODLUKA KOMISIJE

   оd 27. siječnja 2014.
   kojom se potvrđuje sudjelovanje Grčke u pojačanoj suradnji u području prava primjenljivog na razvod braka i zakonsku rastavu
   (2014/39/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 328. stavak 1. i članak 331. stavak 1.,
   uzimajući u obzir Odluku Vijeća 2010/405/EU od 12. srpnja 2010. o odobrenju pojačane suradnje u području prava primjenljivog na razvod braka i zakonsku rastavu (1),
   uzimajući u obzir Uredbu Vijeća (EU) br. 1259/2010 od 20. prosinca 2010. o provedbi pojačane suradnje u području prava primjenljivog na razvod braka i zakonsku rastavu (2),
   uzimajući u obzir obavijest Grčke o njezinoj namjeri da sudjeluje u pojačanoj suradnji u području prava primjenljivog na razvod braka i zakonsku rastavu,
   budući da:

               (1)

               Dana 12. srpnja 2010. Vijeće je odlučilo odobriti pojačanu suradnju između Belgije, Bugarske, Njemačke, Španjolske, Francuske, Italije, Latvije, Luksemburga, Mađarske, Malte, Austrije, Portugala, Rumunjske i Slovenije u području prava primjenljivog na razvod braka i zakonsku rastavu.

               (2)

               Dana 20. prosinca 2010. Vijeće je donijelo Uredbu (EU) br. 1259/2010 o provedbi pojačane suradnje u području prava primjenljivog na razvod braka i zakonsku rastavu.

               (3)

               Dana 21. studenoga 2012. Komisija je donijela Odluku 2012/714/EU o potvrdi sudjelovanja Litve u pojačanoj suradnji u području prava primjenljivog na razvod braka i zakonsku rastavu (3).

               (4)

               Grčka je svoju namjeru sudjelovanja u pojačanoj suradnji u području prava primjenljivog na razvod braka i zakonsku rastavu priopćila dopisom 14. listopada 2013., a Komisija je njegov primitak evidentirala 15. listopada 2013.

               (5)

               Komisija navodi da se niti Odlukom 2010/405/EU ni Uredbom (EU) br. 1259/2010 ne propisuju nikakvi određeni uvjeti za sudjelovanje u pojačanoj suradnji u području prava primjenljivog na razvod braka i zakonsku rastavu te da bi se sudjelovanjem Grčke povećale koristi od te pojačane suradnje.

               (6)

               Sudjelovanje Grčke u pojačanoj suradnji u području prava primjenljivog na razvod braka i zakonsku rastavu trebalo bi stoga potvrditi.

               (7)

               Komisija bi trebala donijeti prijelazne mjere za Grčku koje su potrebne za primjenu Uredbe (EU) br. 1259/2010.

               (8)

               Uredba (EU) br. 1259/2010 trebala bi stupiti na snagu u Grčkoj sljedećeg dana od dana objave ove Odluke u Službenom listu Europske unije,

         DONIJELA JE OVU ODLUKU:
   Članak 1.
   Sudjelovanje Grčke u pojačanoj suradnji
   1.   Potvrđuje se sudjelovanje Grčke u pojačanoj suradnji u području prava primjenljivog na razvod braka i zakonsku rastavu odobreno Odlukom 2010/405/EU.
   2.   Uredba (EU) br. 1259/2010 primjenjuje se na Grčku u skladu s ovom Odlukom.
   Članak 2.
   Informacije koje Grčka mora dostaviti
   Do 29. listopada 2014. Grčka Komisiji dostavlja svoje nacionalne odredbe, ako postoje, u odnosu na:

               (a)

               formalne zahtjeve koji se primjenjuju na sporazume o odabiru primjenjivog prava sukladno članku 7. stavcima 2. do 4. Uredbe (EU) br. 1259/2010; i

               (b)

               mogućnost određivanja primjenjivog prava u skladu s člankom 5. stavkom 3. Uredbe (EU) br. 1259/2010.

         Članak 3.
   Prijelazne odredbe za Grčku
   1.   Uredba (EU) br. 1259/2010 primjenjuje se na Grčku samo u pogledu pokrenutih sudskih postupaka te na vrste sporazuma iz članka 5. Uredbe (EU) br. 1259/2010 sklopljene od 29. srpnja 2015.
   Međutim, na Grčku učinak ima i primjena sporazuma o odabiru primjenjivog prava sklopljenog prije 29. srpnja 2015, pod uvjetom da je u skladu s člancima 6. i 7. Uredbe (EU) br. 1259/2010.
   2.   Uredba (EU) br. 1259/2010 primjenjuje se na Grčku ne dovodeći u pitanje sporazume o odabiru primjenjivog prava sklopljene u skladu s pravom države članice sudionice pred čijim je sudom pokrenut postupak prije 29. srpnja 2015.
   Članak 4.
   Stupanje na snagu i datum primjene Uredbe (EU) br. 1259/2010 u Grčkoj
   Uredba (EU) br. 1259/2010 stupa na snagu u Grčkoj sljedećeg dana od dana objave ove Odluke u Službenom listu Europske unije.
   Uredba (EU) br. 1259/2010 primjenjuje se na Grčku od 29. srpnja 2015.
   Članak 5.
   Stupanje na snagu
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 27. siječnja 2014.

            Za Komisiju

            Predsjednik

         José Manuel BARROSO

      (1)  SL L 189, 22.7.2010., str. 12.

      (2)  SL L 343, 29.12.2010., str. 10.

      (3)  SL L 323, 22.11.2012., str. 18.


title: Odluka Vijeća 2012/330/ZVSP od 25. lipnja 2012. o izmjeni Odluke 2011/426/ZVSP o imenovanju posebnog predstavnika Europske unije u Bosni i Hercegovini

text:
               18/Sv. 11

               HR

               Službeni list Europske unije

               200

         32012D0330

               L 165/66

               SLUŽBENI LIST EUROPSKE UNIJE

         ODLUKA VIJEĆA 2012/330/ZVSP
   od 25. lipnja 2012.
   o izmjeni Odluke 2011/426/ZVSP o imenovanju posebnog predstavnika Europske unije u Bosni i Hercegovini
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 31. stavak 2. i članak 33.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. srpnja 2011. donijelo Odluku 2011/426/ZVSP (1) o imenovanju g. Petera SØRENSENA posebnim predstavnikom Europske unije (PPEU) u Bosni i Hercegovini. Mandat PPEU-a istječe 30. lipnja 2015.

               (2)

               Odluka 2011/426/ZVSP osigurala je PPEU-u financijski referentni iznos koji pokriva razdoblje od 1. rujna 2011. do 30. lipnja 2012. Trebalo bi utvrditi novi financijski referentni iznos za razdoblje od 1. srpnja 2012. do 30. lipnja 2013.

               (3)

               Vijeće za vanjske poslove ponovno je potvrdilo svojim zaključcima od 10. listopada 2011. svoju predanost daljnjem jačanju svoje potpore Bosni i Hercegovini. Na odgovarajući bi način trebalo ojačati ekipu PPEU-a kako bi na raspolaganju imala osoblje potrebno za pružanje te potpore.

               (4)

               Policijska misija Europske unije u Bosni i Hercegovini (EUPM) završava 30. lipnja 2012. PPEU bi tada trebao preuzeti neke zadaće EUPM-a u području vladavine prava.

               (5)

               PPEU će provoditi svoj mandat u kontekstu stanja koje bi se moglo pogoršati i koje bi moglo ugroziti ostvarenje ciljeva vanjskog djelovanja Unije kako su određeni u članku 21. Ugovora.

               (6)

               Odluku 2011/426/ZVSP trebalo bi stoga izmijeniti na odgovarajući način,

         DONIJELO JE OVU ODLUKU:
   Članak 1.
   Odluka 2011/426/ZVSP mijenja se kako slijedi:

               (1)

               članak 3. točka (e) zamjenjuje se sljedećim:

                           „(e)

                           osigurati provedbu napora Unije u cijelom nizu aktivnosti u području vladavine prava, izvršavanja zakona i reformi sigurnosnog sektora, promicati cjelokupnu koordinaciju napora Unije u potporu policijskoj reformi, borbi protiv organiziranog kriminala, prekograničnog kriminala i korupcije te pružati lokalne političke smjernice za te napore te, u tom kontekstu, prema potrebi VP-u i Komisiji davati procjene i savjete,”;

               (2)

               članak 3. točka (f) briše se;

               (3)

               u članku 5. stavku 1. dodaje se sljedeći podstavak:
               „Financijski referentni iznos namijenjen pokrivanju izdataka povezanih s mandatom PPEU-a u razdoblju od 1. srpnja 2012. do 30. lipnja 2013. iznosi 5 250 000 EUR.”;

               (4)

               članak 10. zamjenjuje se sjedećim:
               „Članak 10.
               Sigurnost
               U skladu s politikom Unije o sigurnosti osoblja koje je u okviru operativnih sposobnosti na temelju glave V. Ugovora razmješteno izvan Unije, PPEU u skladu sa svojim mandatom i na temelju sigurnosnog stanja na zemljopisnom području za koje je odgovoran poduzima sve opravdane praktične mjere za sigurnost svog osoblja za koje je izravno nadležan, posebno tako da:

                           (a)

                           uspostavlja sigurnosni plan specifičan za misiju na temelju smjernica EEAS-a, kojim se predviđaju mjere, specifične za misiju, za fizičku zaštitu, organizacijske i postupovne sigurnosne mjere o upravljanju sigurnim kretanjem osoblja u i unutar područja misije i upravljanje situacijama u kojima je ugrožena sigurnost te mjere kojima se predviđa krizni plan i plan za evakuaciju misije;

                           (b)

                           osigurava da sve osoblje koje je razmješteno izvan Unije pokriveno osiguranjem od visokog rizika, u skladu s uvjetima na području misije;

                           (c)

                           osigurava da svi članovi tima PPEU-a koji se trebaju razmjestiti izvan Unije, uključujući lokalno ugovoreno osoblje, dobiju odgovarajuće sigurnosno osposobljavanje prije ili nakon dolaska u područje misije, na temelju procjena rizika koje je EEAS odredio za područje misije;

                           (d)

                           osigurava provedbu svih dogovorenih preporuka koje su pripremljene na temelju redovitih sigurnosnih procjena te za Vijeće, VP-a i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.”

         Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Luxembourgu 25. lipnja 2012.

            Za Vijeće

            Predsjednica

         C. ASHTON

      (1)  SL L 188, 19.7.2011., str. 30.


title: Odluka Komisije оd 10. veljače 2016. o Instrumentu za izbjeglice u Turskoj o izmjeni Odluke Komisije C(2015) 9500 od 24. studenoga 2015.

text:
               16.2.2016

               HR

               Službeni list Europske unije

               C 60/3

         ODLUKA KOMISIJE
   оd 10. veljače 2016.
   o Instrumentu za izbjeglice u Turskoj o izmjeni Odluke Komisije C(2015) 9500 od 24. studenoga 2015.
   (2016/C 60/03)
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 210. stavak 2. i članak 214. stavak 6.,
   budući da:

               (1)

               Predstavnici vlada država članica raspravljali su u prosincu 2015. i siječnju 2016. o financiranju koordinacijskog mehanizma – Instrumenta za izbjeglice u Turskoj. Dana 3. veljače 2016. usuglasili su se o „Zajedničkom dogovoru kojim se uspostavlja okvir za upravljanje i uvjete Instrumenta za izbjeglice u Turskoj između država članica EU-a i Komisije” (dalje u tekstu „Zajednički dogovor”).

               (2)

               Komisija uvažava namjere država članica da daju doprinos od 2 000 000 000 EUR od ukupnog iznosa od 3 000 000 000 EUR. Postupno pružanje pomoći ovisi o provedbi dogovora između Europske unije i Republike Turske da pojačaju suradnju u potpori Sirijcima koji su pod privremenom zaštitom te u upravljanju migracijama u usklađenom nastojanju da se prevlada kriza („Zajednički akcijski plan EU-a i Turske”). Odluke koje se odnose na pružanje humanitarne pomoći provodit će se u skladu s Uredbom Vijeća (EZ) br. 1257/96 (1) i u skladu s načelima utvrđenima u Europskom konsenzusu o humanitarnoj pomoći (2).

               (3)

               Financijski doprinosi država članica uključit će se u proračun Unije kao vanjski namjenski prihodi u skladu s člankom 21. stavkom 2. točkom (b) Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3) Komisija, kao jedina odgovorna za izvršenje proračuna Unije u skladu s člankom 317. UFEU-a, u ime Unije prima potvrde o doprinosima država članica. Po primitku potvrda o doprinosima omogućuje se stavljanje na raspolaganje odobrenih sredstava za preuzimanje obveza u skladu s člankom 7. stavkom 2 Delegirane uredbe Komisije (EU) br. 1268/2012 o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (4). Potvrde o pojedinačnim doprinosima temeljit će se na jedinstvenom predlošku koji se, prema potrebi, može prilagoditi posebnim potrebama.

               (4)

               S obzirom na Zajednički dogovor i kako bi se osigurala veća učinkovitost i bolja koordinacija u provedbi Instrumenta za izbjeglice u Turskoj, potrebno je u skladu s tim izmijeniti Odluku Komisije C(2015)9500,

         ODLUČILA JE:
   Članak 1.
   Odluka Komisije C(2015)9500 mijenja se kako slijedi:

               1.

               Uvodne izjave Odluke Komisije C(2015)9500 mijenjaju se kako slijedi:

                           —

                           uvodna izjava 9. zamjenjuje se sljedećim:

                                          „(9)

                                          Opći je cilj Instrumenta za izbjeglice u Turskoj usklađivanje i racionalizacija mjera koje se financiraju iz proračuna Unije i bilateralnih doprinosa država članica kako bi se povećala učinkovitost i komplementarnost potpore izbjeglicama i zajednicama domaćinima u Turskoj”;

                           —

                           uvodna izjava 11. zamjenjuje se sljedećim:

                                          „(11)

                                          Instrumenti EU-a koji se trenutačno primjenjuju kao odgovor na krizu u Siriji, kao što su Europski instrument za susjedstvo (ENI) (5), Instrument za razvojnu suradnju (DCI) (6), Instrument pretpristupne pomoći (IPA II) (7), Instrument za doprinos stabilnosti i miru (IcSP) (8) te financiranje na temelju Uredbe Vijeća (EZ) br. 1257/96 o humanitarnoj pomoći (9) mogli bi pridonijeti Instrumentu za izbjeglice u Turskoj u granicama određenim u višegodišnjem financijskom okviru za razdoblje 2014. – 2020. Sva humanitarna pomoć u okviru Instrumenta za izbjeglice u Turskoj pružat će se uz potpuno poštovanje humanitarnih načela i Europskog konsenzusa o humanitarnoj pomoći (10).”;

                           —

                           uvodna izjava 13. zamjenjuje se sljedećim:

                                          „(13)

                                          U skladu sa ‚Zajedničkom dogovorom kojim se uspostavlja okvir za upravljanje i uvjete Instrumenta za izbjeglice u Turskoj između država članica i Komisije’ (dalje u tekstu ‚Zajednički dogovor’) od 3. veljače 2016., Komisija uvažava izrečene namjere država članica da daju doprinos od 2 000 000 000 EUR od ukupnog iznosa od 3 000 000 000 EUR. Postupno pružanje pomoći ovisi o turskoj provedbi obveza u okviru Zajedničkog akcijskog plana EU-a i Turske. Odluke koje se odnose na pružanje humanitarne pomoći provodit će se u skladu s Uredbom Vijeća (EZ) br. 1257/96 (11) i u skladu s načelima utvrđenima u Europskom konsenzusu o humanitarnoj pomoći (12).”;

                           —

                           uvodna izjava 14. briše se;

                           —

                           uvodna izjava 15. postaje uvodna izjava 14. i zamjenjuje se sljedećim:

                                          „(14)

                                          U skladu sa Zajedničkim dogovorom financijski doprinosi država članica uključit će se u proračun Unije kao vanjski namjenski prihodi u skladu s člankom 21. stavkom 2. točkom (b) Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (13). Komisija će, kao jedina odgovorna za izvršenje proračuna Unije u skladu s člankom 317. UFEU-a, u ime Unije primiti potvrde o pojedinačnim doprinosima svake države članice u skladu s člankom 7. stavkom 2. Delegirane Uredbe Komisije (EU) br. 1268/2012 o pravilima za primjenu Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (14). Potvrde o pojedinačnim doprinosima temeljit će se na jedinstvenom predlošku koji se, prema potrebi, može prilagoditi posebnim potrebama. Svaka država članica uputit će Komisiji za potvrđivanje potpisanu potvrdu o doprinosima i raspored doprinosa.”.

               2.

               Članci Odluke Komisije (2015) 9500 mijenjaju se kako slijedi:

                           —

                           naslov članka 1. zamjenjuje se sljedećim:

                              „Uspostava Instrumenta za izbjeglice u Turskoj”;

                           —

                           članak 1. zamjenjuje se sljedećim:

                              „Ovom se Odlukom uspostavlja koordinacijski mehanizam – Instrument za izbjeglice u Turskoj (dalje u tekstu ‚Instrument’) – za pomoć Turskoj u ispunjavanju prijekih humanitarnih i razvojnih potreba izbjeglica i njihovih zajednica domaćina te potporu nacionalnim i lokalnim nadležnim tijelima u upravljanju i suočavanju s posljedicama priljeva izbjeglica.”;

                           —

                           u članku 3. stavak 1. mijenja se kako slijedi:

                              „Instrumentom će se usklađivati mjere Unije i država članica određivanjem prioriteta i alata za učinkovitu provedbu mjera u skladu s mehanizmom iz članka 5. ove Odluke.”;

                           —

                           članak 3. stavak 2. zamjenjuje se sljedećim:
                           „U okviru Instrumenta koordinirat će se pružanje humanitarne, razvojne i druge pomoći izbjeglicama i zajednicama domaćinima te potpore nacionalnim i lokalnim nadležnim tijelima u upravljanju i suočavanju s posljedicama priljeva izbjeglica.
                           Vrste mjera koje se usklađuju u okviru Instrumenta mogu, među ostalim, obuhvaćati:

                                       (a)

                                       pružanje humanitarne pomoći izbjeglicama;

                                       (b)

                                       potporu kojom se pridonosi integraciji u tržište rada, pristupu obrazovanju i socijalnoj uključenosti izbjeglica i zajednica domaćina, uključujući u pogledu osiguravanja odgovarajuće infrastrukture;

                                       (c)

                                       potporu nacionalnim i lokalnim tijelima za rješavanje posljedica prisutnosti izbjeglica u Turskoj, uključujući u pogledu upravljanja migracijskim tokovima i osiguravanja odgovarajuće infrastrukture.”;

                           —

                           članak 4. stavak 2. zamjenjuje se sljedećim:

                              „Od ukupnog iznosa iz proračuna EU-a izdvojit će se 1 000 000 000 EUR, podložno naknadnim pojedinačnim odlukama o financiranju u skladu s člankom 84. stavkom 2. Uredbe (EU, Euratom) br. 966/2012 i u skladu s financijskim pravilima proračuna i zahtjevima odgovarajućeg temeljnog akta.”;

                           —

                           članak 4. stavak 3. zamjenjuje se sljedećim:

                              „Na osnovi obećanih financijskih doprinosa države članice osigurat će iznos od 2 000 000 000 EUR u skladu s raspodjelom doprinosa prema ključu bruto nacionalnog dohotka (BND), koji se temelji na proračunu za 2015.”;

                           —

                           članak 5. stavak 1. zamjenjuje se sljedećim:

                              „1.   Upravljački odbor Instrumenta:

                                          i.

                                          daje strateške smjernice za koordinaciju pomoći koju je potrebno pružiti. Strateške smjernice obuhvaćaju određivanje općih prioriteta, vrste mjera koje treba podržati, alata za učinkovitu provedbu i koordinaciju mjera kao i, prema potrebi, uvjete povezane s turskom provedbom obveza u okviru Zajedničkog akcijskog plana EU-a i Turske za pružanje pomoći.

                                          ii.

                                          stalno nadzire i ocjenjuje provedbu mjera koje se usklađuju u okviru Instrumenta, uključujući poštovanje uvjeta, uzimajući u obzir procjene koje provode strukture osnovane radi praćenja napretka provedbe obveza iz Zajedničkog akcijskog plana EU-a i Turske.

                                          iii.

                                          provjerava predviđanja isplate u vezi provedbom mjera koje je podnijela Komisija, i, prema potrebi, može predložiti Komisiji da odgodi cijeli ili dio poziva povezanog s jednim ili više dospjelih obroka.

                                          iv.

                                          nadzire doprinose država članica prema rasporedu doprinosa iz potvrde o doprinosima svake države članice, podsjećajući na dogovoreni iznos od 2 000 000 000 EUR.

                                    Upravljački odbor sastoji se od dva predstavnika Komisije i jednog predstavnika svake države članice.
                              U mjeri u kojoj je to moguće, upravljački odbor donosi strateške smjernice konsenzusom. U slučaju glasanja o ishodu se odlučuje običnom većinom članova.
                              Turska je član upravljačkog odbora u savjetodavnoj ulozi s obzirom na stavak 1.podstavke i. i ii. kako bi se osiguralo potpuno usklađivanje mjera na terenu, osim ako upravljački odbor preispituje strateške smjernice o uvjetima za tursku provedbu obveza u okviru Zajedničkog akcijskog plana EU-a i Turske za pružanje pomoći ili nadzire i ocjenjuje poštovanje tih uvjeta.
                              Mora se osigurati da predstavnici država članica i Komisije u odboru nisu u sukobu interesa, kako je određeno Uredbom (EU, Euratom) br. 966/2012.”;

                           —

                           članak 5. stavak 2. zamjenjuje se sljedećim:

                              „Upravljačkim odborom predsjeda Komisija i ima vodeću ulogu u koordiniranju njegova rada.
                              Komisija ima pravo veta na strateške smjernice upravljačkog odbora isključivo kako bi se osiguravala zakonitosti svih naknadnih odluka, uključujući njihovu usklađenost s odgovornošću Komisije za izvršenje proračuna Unije. Ako Komisija namjerava koristiti to pravo, na zahtjev obrazlaže zašto nacrt odluke nije u skladu s navedenim zahtjevima.”;

                           —

                           članak 5. stavak 3. zamjenjuje se sljedećim:

                              „Upravljački odbor na prijedlog Komisije sastavlja i donosi vlastiti poslovnik u roku od tri mjeseca od datuma donošenja ove Odluke.”;

                           —

                           u članku 6. brišu se stavke „proračun EU-a” i „doprinosi država članica”.

                           —

                           članak 6. stavak 3. zamjenjuje se sljedećim:

                              „Aktivnosti i mjere koje se usklađuju u okviru Instrumenta provest će se u skladu s financijskim pravilima koja se primjenjuju na proračun Unije i zahtjevima temeljnih akata.”;

                           —

                           u članku 6. sljedeći se tekst dodaje stavku 4.:

                              „U upravljanju iznosima koji se usklađuju u okviru Instrumenta u potpunosti se uzimaju u obzir strateške smjernice iz članka 5. koje daje upravljački odbor, posebno s obzirom na uvjete pružanja pomoći.”;

                           —

                           članak 9. stavak 1. zamjenjuje se sljedećim:

                              „Instrument se uspostavlja od 1. siječnja 2016. za financijske doprinose iz proračunskih godina 2016. i 2017. Njime će se upravljati na temelju doprinosa država članica i vremenskog rasporeda tih doprinosa, koji se dostavljaju Komisiji i koje ona potvrđuje”.

               3.

               Prilog se briše.

      Sastavljeno u Bruxellesu 10. veljače 2016.

            Za Komisiju

         Johannes HAHN

            Član Komisije

      (1)  SL L 163, 2.7.1996., str. 1.

      (2)  Zajednička izjava Vijeća i predstavnika vlada država članica koji su se sastali u okviru Vijeća, Europskoga parlamenta i Europske Komisije „Europski konsenzus o humanitarnoj pomoći”, SL C 25, 30.1.2008., str. 1.

      (3)  SL L 298, 26.10.2012., str. 1.

      (4)  SL L 362, 31.12.2012., str. 1.

      (5)  Uredba (EU) br. 232/2014 Europskog parlamenta i Vijeća o uspostavi Europskog instrumenta za susjedstvo, SL L 77, 15.3.2014., str. 27.

      (6)  Uredba (EZ) br. 233/2014 Europskog parlamenta i Vijeća o uspostavi Instrumenta financiranja za razvojnu suradnju, SL L 77, 15.3.2014., str. 44.

      (7)  Uredba (EZ) br. 231/2014 Europskog parlamenta i Vijeća o uspostavi Instrumenta pretpristupne pomoći, SL L 77, 15.3.2014., str. 11.

      (8)  Uredba (EU) br. 230/2014 Europskog parlamenta i Vijeća od 11. ožujka 2014. o uspostavi Instrumenta za doprinos stabilnosti i miru, SL L 77, 15.3.2014., str. 1.

      (9)  SL L 163, 2.7.1996., str. 1.

      (10)  Zajednička izjava Vijeća i predstavnika vlada država članica koji su se sastali u okviru Vijeća, Europskoga parlamenta i Europske Komisije „Europski konsenzus o humanitarnoj pomoći”, SL C 25, 30.1.2008., str. 1.

      (11)  SL L 163, 2.7.1996., str. 1.

      (12)  SL C 25, 30.1.2008, str. 1.

      (13)  SL L 298, 26.10.2012., str. 1.

      (14)  SL L 362, 31.12.2012., str. 1.


title: 2003/330/EZ: Odluka Vijeća od 19. prosinca 2002. o uklanjanju oznake tajnosti Schengenske savjetodavne mreže (tehničke specifikacije)

text:
52                     HR                             Službeni list Europske unije                                              19/Sv. 16
32003D0330
L 116/22                                           SLUŽBENI LIST EUROPSKE UNIJE                                                13.5.2003.
                                                          ODLUKA VIJEĆA
                                                        od 19. prosinca 2002.
                       o uklanjanju oznake tajnosti Schengenske savjetodavne mreže (tehničke specifikacije)
                                                             (2003/330/EZ)
VIJEĆE EUROPSKE UNIJE,                                                          trebalo djelomično ukloniti oznaku tajnosti; ostalima
                                                                                dijelovima Schengenske savjetodavne mreže (tehničke
                                                                                specifikacije) trebalo bi smanjiti stupanj tajnosti na
                                                                                „Restreint UE”.
uzimajući u obzir Ugovor o osnivanju Europske zajednice, a
posebno njegov članak 207.,
                                                                        (5)     Primjereno je staviti izvan snage članak 2. Odluke
budući da:                                                                      2000/645/EZ, tako da buduće odluke o proglašavanju
                                                                                Schengenske savjetodavne mreže (tehničke specifikacije)
                                                                                tajnom mogu biti donesene u skladu s uobičajenim pravi
                                                                                lima za proglašavanje dokumenata tajnim, kako je to
(1)     Dokumentom SCH/II-Vision (99) 5 uspostavljaju se,                       utvrđeno Odlukom Vijeća 2001/264/EZ od 19. ožujka
        među ostalim, načela sukladno kojima se mora primje                    o donošenju sigurnosnih propisa Vijeća (3),
        njivati računalni postupak savjetovanja između središnjih
        tijela za potrebe izdavanja viza, a o čemu je riječ u
        članku 17. stavku 2. Konvencije o provedbi Schengen
        skog sporazuma od 14. lipnja 1985. između vlada
                                                                        ODLUČILO JE:
        država Belgijsko-luksemburške gospodarske unije,
        Savezne Republike Njemačke i Francuske Republike o
        postupnom ukidanju kontrola na njihovim zajedničkim
        granicama potpisane u Schengenu 19. lipnja 1990.
                                                                                Članak 1.
                                                                        Schengenskoj savjetodavnoj mreži (tehničke specifikacije)
(2)     Odlukom Vijeća 2000/645/EZ od 17. listopada 2000. o             uklanja se oznaka tajnosti, uz izuzetak njezina dijela I. točaka
        ispravku Schengenske pravne stečevine kako je sadržana          2. i 3. kao i njezinih priloga 3., 6., 7. i 9.
        u dokumentu schengenskog Izvršnoga odbora SCH/Com-
        ex(94) 15 rev. (1) potvrđuje se da dokument SCH/II-
        Vision (99) 5 čini dio Schengenske pravne stečevine, a
        člankom 2. iste Odluke taj se dokument proglašava
        tajnim.                                                                                Članak 2.
                                                                        Dio I. točke 2. i 3. i dodaci 1., 6., 7. i 9. Schengenske savjeto
                                                                        davne mreže (tehničke specifikacije) označavaju se stupnjem
(3)     Dokument SCH/II-Vision (99) 5 naknadno je izmijenjen            tajnosti „Restreint UE”.
        odlukama Vijeća od 24. travnja 2001. i od 19. prosinca
        2002., a u skladu s odredbama članka 1. Uredbe Vijeća
        (EZ) br. 789/2001 od 24. travnja 2001. pridržavajući za
        Vijeće provedbene ovlasti s obzirom na određene detaljne                                       Članak 3.
        odredbe i praktične postupke za razmatranje zahtjevâ za
        vizu (2).                                                       1.     Članak 2. Odluke 2000/645/EZ stavlja se izvan snage.
(4)     Dokumentu SCH/II-Vision (99) 5, kako je naknadno
        izmijenjen (dalje u tekstu nazivan „Schengenskom savje         2.     Buduće odluke o označavanju Schengenske savjetodavne
        todavnom mrežom (tehničke specifikacije)”), sada bi             mreže (tehničke specifikacije) stupnjem tajnosti donose se u
                                                                        skladu s odredbama Odluke 2001/264/EZ.
(1) SL L 272, 25.10.2000., str. 24.
(2) SL L 116, 26.4.2001., str. 2.                                       (3) SL L 101, 11.4.2001., str. 1.
 ---pagebreak--- 19/Sv. 16         HR                             Službeni list Europske unije                        53
                                                          Članak 4.
          Ova Odluka proizvodi učinke na dan njezina objavljivanja u Službenom listu Europske unije.
          Sastavljeno u Bruxellesu 19. prosinca 2002.
                                                                                Za Vijeće
                                                                               Predsjednik
                                                                              L. ESPERSEN


title: 2006/850/EZ: Odluka Vijeća od 20. studenoga 2006. o proširenju primjene Odluke 2006/849/EZ, o izmjeni i produljenju Odluke 2001/923/EZ o uspostavi programa razmjene, pomoći i osposobljavanja za zaštitu eura od krivotvorenja (program Periklo) na države članice nesudionice

text:
               10/Sv. 003

               HR

               Službeni list Europske unije

               112

         32006D0850

               L 330/30

               SLUŽBENI LIST EUROPSKE UNIJE

               20.11.2006.

      ODLUKA VIJEĆA

   od 20. studenoga 2006.
   o proširenju primjene Odluke 2006/849/EZ, o izmjeni i produljenju Odluke 2001/923/EZ o uspostavi programa razmjene, pomoći i osposobljavanja za zaštitu eura od krivotvorenja (program Periklo) na države članice nesudionice
   (2006/850/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 308.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Prilikom donošenja Odluke 2006/849/EZ (1) Vijeće je ukazalo da se ona primjenjuje u državama članicama sudionicama kako je određeno u članku 1. prvoj alineji Uredbe (EZ) br. 974/98 od 3. svibnja 1998. o uvođenju eura (2).

               (2)

               Međutim, razmjena informacija i osoblja te mjere pomoći i osposobljavanja koje se provode u sklopu programa Periklo trebali bi biti jedinstveni u cijeloj Zajednici i stoga bi se trebalo poduzeti potrebne korake kako bi se jamčila jednaka razina zaštite eura u državama članicama u kojima euro nije službena valuta,

         ODLUČILO JE:
   Članak 1.
   Primjena Odluke 2006/849/EZ proširuje se na države članice koje nisu države članice sudionice kako je određeno u članku 1. prvoj alineji Uredbe Vijeća (EZ) br. 974/1998.
   Članak 2.
   Ova Odluka proizvodi učinke na dan objave u Službenom listu Europske unije.

      Sastavljeno u Bruxellesu 20. studenoga 2006.

            Za Vijeće

            Predsjednik

         J. KORKEAOJA

      (1)  SL L 330, 28.11.2006. str. 28.

      (2)  SL L 139, 11.5.1998., str. 1.